TÖRVÉNYEINK. TÖRTÉNETE AZ AUSZTRIAI HÁZ ALATT. 353 
tosok által elmarasztaltatnak, egyszerű értékökért bocsáttassanak vissza, és 
hogy ezen biztosság az országgyűlésnek bevégzése után tüstént egybe ül- 
jön. Továbbá hogy ugyanezen biztosság Sibrik családnak és másoknak, kik 
jószágaik elfoglalásának félelme miatt a kir. kamarában bizonyos pénzösz- 
szeget lefizettek, kielégítéséről is tanácskozzék, sót ha kik okleveleiket most 
mindjárt előadhatnák, azoknak követeléseit még ezen országgyűlés alatt 
tárgyalás alá vegye. 
A 19-ik ágazat, melyben a pénz be- és kiviteléből származó bajok- 
nak elhárítására rendeltetik : 1) Hogy ó felsége a magyar dénárokat, a mint 
Ferdinánd alatt történt, tisztábban és vékonyabban készíttesse, — 2) Hogy 
Herberstein úr Nagybányán körmöci értékü tallérokon és dénárokon kívül 
másféle pénzt ne veressen, — 3) Hogy arról gondoskodás tétessék, mikép 
lehetne a hiányos nehézségü külföldi lengyel és német némely pénzek be- 
hozatalából származó bajon kereskedésünk kára nélkül segéleni. — 4) 
Hogy ő felsége kegyeskedjék az apró magyar pénznek , mely minden más 
ily pénzeknek értékét fölülhaladja, teljes, az aranyoknak és talléroknak 
pedig egyetérő értékbeni elfogadasát minden birodalmaiban eszközleni. 
A 20—22-ik ágazat, melyekben a katonaságnak korlátozására ren- 
deltetik: 1) Hogy a főkapitányok és azoknak hadi-tisztjei gonosztévők 
büntetésének ürügye alatt magokat a fő- és alispánok hatóságába ne avas- 
sák, hanem a gonosztévók az 1609 : 19-ik törvénycikk szerint büntettesse- 
nek. — 2) Hogy az országnak vagy határszéleknek kapitányai hamis elő- 
adásra nyert királyi parancsok mellett a hazafiakat jószágaikban ne hábor- 
gassák, s előttök törvényt állani ne kényszerítsék. — 3) Hogy a nemesek- 
nek, egyházaknak és városoknak jószágaiba bármily rangú és nemzetbeli 
katonák se csoportosan se csekélyebb számmal be ne szállíttassanak, s álta- 
lok a földesúrnak és lakosoknak semminemü kár se tétessék , s a törvény- 
szegóket a nádor megbüntethesse, és hogy ezen rendelés a számosb kisé- 
rettel útazó országnagyokról is értessék. — 4) Hogy ő felsége a Moson 
vármegyei lakosok által némely vasas katonák élelmezésére tett költségeit 
igérete szerint térítse meg. 
A 23-ik ágazat, mely rendeli: hogy Ausztria a sz. kereszti mono- 
storhoz tartozó, de Moson vármegyében fekvő, Steinbruck helységbeli korcs- 
mától semmi adót ne vegyen. 
A 25-ik ágazat, melyben határoztatik: hogy miután ő felsége eló- 
adott okainál fogva Ecsed várát és tartozmányait a hazafiak kérelmére per 
M. TT. ÉVK. VIII. 2. 45 
